En 1952, Marilyn tenió un romance con Joe DiMaggio, una estrela d'o béisbol que albandonaba os campos esportivos en ixas envueltas. En os meses siguients, rodó quatre cintas ta RKO Pictures: en primeras, Clash by Night, con Barbara Stanwyck, Paul Douglas y Robert Ryan, estando dirichita por Fritz Lang, en un papel important encara que no protagonista y en una cinta que estió un exito de publico y cretica; We're Not Married!, una comedia dirichita por Edmund Goulding a on treballó con Ginger Rogers, Fred Allen y Victor Moore; Don't Bother to Knock, un drama de Roy Ward Baker a on fació o suyo primer papel protagonista, con Richard Widmark, Anne Bancroft y Donna Corcoran, estando ista una cinta sin muito exito; y Monkey Business, una comedia dirichita por Howard Hawks a on treballó con Ginger Rogers y Cary Grant y que, encara que as creticas no estioron prou favorables, tenió prou exito entre o publico.